किशोरी के अपहरण के मामले में पुलिस एसपी को दिया ज्ञापन
पाली| समीपवर्तीदयालपुरा में किशोरी का अपहरण करने के मामले में पुलिस की भूमिका पर ग्रामीणों ने कई सवाल खड़े किए हैं। शनिवार को पीड़ित परिवार के साथ पाली पहुंचे ग्रामीणों ने एसपी दीपक भार्गव को ज्ञापन सौंपकर आरोपियों के खिलाफ कड़ी कार्रवाई की मांग की। ज्ञापन में बताया कि गत 5 दिसंबर को एक किशोरी अपने भाई के साथ पाली बैंक में आई थी।
इस दौरान गांव के नेमाराम पुत्र बाबूलाल भाट ने उसके साथ मारपीट तथा अपहरण कर उसे अपने साथ ले गया। इस मामले की रिपोर्ट दर्ज करने के लिए पहले तो कोतवाली पुलिस के एसआई ने आनाकानी की। इसके बाद 7 दिसंबर को कोतवाली थाने में मामला दर्ज किया गया, लेकिन इस मामले में अभी तक आरोपियों के खिलाफ कोई कार्रवाई नहीं की गई है। ज्ञापन में कोतवाली पुलिस के उप निरीक्षक हैड कांस्टेबल पर दुर्व्यवहार कर रिपोर्ट में हेराफेरी करने का भी आरोप लगाया है। इस दौरान पूर्व जिला परिषद सदस्य बाबूलाल हटेला, रणछोड़, रामलाल, राणाराम, नेमाराम, भंवरलाल, रुपाराम, मिश्रीलाल समेत कई लोग मौजूद थे।
गांधीनगर क्षेत्र में असामाजिक तत्वों का आतंक
पाली| गांधीनगर क्षेत्र से आए स्थानीय लोगों ने पार्षद प्रकाश चौहान के नेतृत्व में एसपी से मुलाकात कर क्षेत्र में आए दिन असामाजिक तत्वों की तरफ से होने वाली अनुचित हरकतों पर रोक लगाने की मांग की है। इन लोगों ने एसपी को बताया कि बीते दिनों गश्त के अभाव में एक युवक के साथ असामाजिक तत्वों ने बेवजह मारपीट भी की थी।
hin_Deva hin_Deva hin_Deva hin_Deva hin_Deva